CELEX: 32022R0685
Language: sl
Date: 2022-04-28 00:00:00
Title: Izvedbena uredba Komisije (EU) 2022/685 z dne 28. aprila 2022 o spremembi Uredbe (ES) št. 333/2007 glede zahtev za vzorčenje rib in kopenskih živali (Besedilo velja za EGP)

29.4.2022   
               
               
                  SL
               
               
                  Uradni list Evropske unije
               
               
                  L 126/14
               
            
         IZVEDBENA UREDBA KOMISIJE (EU) 2022/685
         z dne 28. aprila 2022
         o spremembi Uredbe (ES) št. 333/2007 glede zahtev za vzorčenje rib in kopenskih živali
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 34(6) Uredbe,
         ob upoštevanju naslednjega:
         
                     (1)
                  
                  
                     Uredba Komisije (ES) št. 333/2007 (2) določa metode vzorčenja in analizne metode, ki se uporabljajo za nadzor vsebnosti elementov v sledeh in kontaminantov iz predelave v živilih.
                  
               
                     (2)
                  
                  
                     V delu B Priloge k Uredbi (ES) št. 333/2007 so določene posebne določbe za vzorčenje velikih rib, ki pridejo v velikih lotih, v skladu s katerimi je treba vzorčiti srednji del takih rib. Ker lahko to v nekaterih primerih močno vpliva na proizvod, je treba določiti alternativne zahteve za vzorčenje, da se omogoči tudi vzorčenje na glavi ali repu. Poleg tega je treba določiti enotne zahteve za del rib, ki ga je treba vzorčiti, glede na različno velikost rib, saj take zahteve zagotavljajo boljšo primerljivost rezultatov analiz po vsej Uniji.
                  
               
                     (3)
                  
                  
                     V zvezi s spremenjenimi zahtevami za vzorčenje rib bi bilo treba spremeniti tudi opredelitev „lota“ in zagotoviti opredelitev „primerljive velikosti ali mase“.
                  
               
                     (4)
                  
                  
                     V Prilogi IV k Direktivi Sveta 96/23/ES (3) so določene zahteve za vzorčenje kopenskih živali in proizvodov iz akvakulture za analizo ostankov in kontaminantov. Direktiva 96/23/ES je bila razveljavljena z Uredbo (EU) 2017/625, vendar se v skladu s členom 150 navedene uredbe uporablja do 14. decembra 2022. Ob upoštevanju izteka navedenih prehodnih ukrepov v zvezi z uporabo Direktive 96/23/ES je treba take zahteve določiti v Uredbi (ES) št. 333/2007, da bi se uporabljale od 15. decembra 2022.
                  
               
                     (5)
                  
                  
                     Uredbo (ES) št. 333/2007 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Uredbi (ES) št. 333/2007 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Priloga se uporablja od 15. decembra 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. aprila 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 95, 7.4.2017, str. 1.
         
            (2)  Uredba Komisije (ES) št. 333/2007 z dne 28. marca 2007 o določitvi metod vzorčenja in analitskih metod za nadzor vsebnosti elementov v sledovih in onesnaževal iz predelave v živilih (UL L 88, 29.3.2007, str. 29).
         
            (3)  Direktiva Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (UL L 125, 23.5.1996, str. 10).
      
      
         
            PRILOGA
            Priloga k Uredbi (ES) št. 333/2007 se spremeni:
            
                        (1)
                     
                     
                        del A se spremeni:
                        
                                    (a)
                                 
                                 
                                    opredelitev pojma „lot“ se nadomesti z naslednjim:
                                    „,‚ot‘: je določljiva količina naenkrat dostavljenega živila, za katerega pristojna oseba ugotovi skupne značilnosti (kot so poreklo, sorta, vrsta, zbirno območje, vrsta pakiranja, izvajalec pakiranja, pošiljatelj ali oznake).“;
                                 
                              
                                    (b)
                                 
                                 
                                    doda se naslednja opredelitev:
                                    „‚primerljiva velikost ali masa‘: razlika v velikosti ali masi ne presega 50 %.“;
                                 
                              
                  
                        (2)
                     
                     
                        del B se spremeni:
                        
                                    (a)
                                 
                                 
                                    točka B.2.3 se nadomesti z naslednjim:
                                    „B.2.3   Posebne določbe za vzorčenje lotov, ki vsebujejo cele ribe primerljive velikosti ali mase
                                    
                                    Število primarnih vzorcev, ki jih je treba odvzeti iz lota, je določeno v preglednici 3. Sestavljeni vzorec, ki združuje vse primarne vzorce, tehta najmanj 1 kilogram (glej točko B.2.2).
                                    
                                                —
                                             
                                             
                                                Če lot za vzorčenje vsebuje majhne ribe (posamezne ribe, ki tehtajo < 1 kilogram), se kot primarni vzorec vzame cela riba, da se oblikuje sestavljeni vzorec. Če sestavljeni vzorec tehta več kot 3 kilograme, lahko primarne vzorce sestavljajo srednji deli rib, ki tvorijo sestavljeni vzorec, pri čemer vsak primarni vzorec tehta najmanj 100 gramov. Celoten del, za katerega velja mejna vrednost, se uporabi za homogenizacijo vzorca.
                                                Srednji del ribe je del, na katerem je njeno težišče, ki je v večini primerov pri hrbtni plavuti (če jo riba ima) ali v sredini med škržno odprtino in anusom.
                                             
                                          
                                                —
                                             
                                             
                                                Če lot za vzorčenje vsebuje večje ribe (posamezne ribe, ki tehtajo ≥ 1 kilogram), primarni vzorec sestoji iz srednjega dela ribe. Vsak primarni vzorec tehta najmanj 100 gramov.
                                                Pri ribah srednje velikosti (≥ 1 kilogram in < 6 kilogramov) se kot primarni vzorec vzame rezina od hrbtenice do trebuha iz srednjega dela ribe.
                                                Pri zelo velikih ribah (≥ 6 kilogramov) se kot primarni vzorec odvzame mišičnina iz srednjega dela ribe, in sicer iz desnega hrbtno-bočnega dela (pogled od spredaj). Če bi odvzem takšnega kosa iz srednjega dela ribe povzročil pomembno gospodarsko škodo, se za zadostnega šteje odvzem treh primarnih vzorcev po najmanj 350 gramov, ne glede na velikost lota, oziroma odvzem treh primarnih vzorcev po najmanj 350 gramov iz enakovrednega dela (175 gramov) mišičnine iz predela v bližini repa in predela v bližini glave vsake ribe, ne glede na velikost lota.“;
                                             
                                          
                              
                                    (b)
                                 
                                 
                                    dodajo se naslednje točke:
                                    „B.2.4   Posebne določbe za vzorčenje lotov rib, ki vsebujejo cele ribe različne velikosti in/ali mase
                                    
                                    Za sestavljanje vzorca se uporabljajo določbe iz točke B.2.3.
                                    Če prevladuje posamezen razred/kategorija velikosti ali mase (približno 80 % lota ali več), se odvzame vzorec rib s prevladujočo velikostjo ali maso. Tak vzorec se šteje za reprezentativen za celotni lot.
                                    Če ne prevladuje noben razred/kategorija velikosti ali mase, potem se zagotovi, da so ribe, izbrane za vzorec, reprezentativne za lot. Posebne smernice za take primere so navedene v smernicah za vzorčenje celih rib različnih velikosti in/ali mase (*1).
                                    B.2.5   Posebne določbe za vzorčenje kopenskih živali
                                    
                                    Za meso in drobovino prašičev, goveda, ovc, koz in enoprstih kopitarjev se odvzame 1-kilogramski vzorec iz vsaj ene živali. Če je potrebno za pridobitev količine 1-kilogramskega vzorca, se enake količine vzorca odvzamejo iz več kot ene živali.
                                    Za perutninsko meso se vzorčijo enake količine iz vsaj treh živali, da se dobi sestavljeni 1-kilogramski vzorec. Za drobovino perutnine se vzorčijo enake količine iz vsaj treh živali, da se dobi sestavljeni 300-gramski vzorec.
                                    Za meso in drobovino gojene divjadi in divjih kopenskih živali se odvzame 300-gramski vzorec iz vsaj ene živali. Če je potrebno za pridobitev količine 300-gramskega vzorca, se enake količine vzorca odvzamejo iz več kot ene živali.
                                    
                                       (*1)  https://ec.europa.eu/food/safety/chemical-safety/contaminants/sampling-and-analysis“;"
                        
                                 
                              
                  
                        (3)
                     
                     
                        točka C.2.1 se nadomesti z naslednjim:
                        „C.2.1   Varnostni ukrepi in splošna načela
                        
                        Osnovna zahteva je, da se pridobi reprezentativni in homogeni laboratorijski vzorec, ne da bi prišlo do sekundarne kontaminacije.
                        Celoten del, za katerega velja mejna vrednost, se uporabi za homogenizacijo vzorca.
                        Za proizvode, ki niso ribe, se za pripravo laboratorijskega vzorca uporabi ves vzorčni material, ki ga je laboratorij prejel.
                        Za ribe se homogenizira ves vzorčni material, ki ga je laboratorij prejel. Iz homogeniziranega sestavljenega vzorca se za pripravo laboratorijskega vzorca uporabi reprezentativni del/količina.
                        Skladnost z mejnimi vrednostmi, ki so določene v Uredbi (ES) št. 1881/2006, se ugotavlja na podlagi vrednosti, določenih v laboratorijskih vzorcih.“.
                     
                  
               (*1)  https://ec.europa.eu/food/safety/chemical-safety/contaminants/sampling-and-analysis“;“